วรงค์ มาตามนัด โพสต์เฟซฯ 15 ชื่อ ท้า คณะก้าวหน้า โชว์หลักฐานโอนเงิน
หมอวรงค์ มาตามนัด โพสต์เฟซฯ 15 รายชื่อ ท้าให้ คณะก้าวหน้า โชว์หลักฐานการโอนเงิน โครงการ เมย์เดย์ เมย์เดย์ หลังสงสัย ไม่มีการโอนเงินจริง ให้เวลา 48 ชม.พิสูจน์ความบริสุทธิ์วันที่ 6 ก.ค. นายแพทย์วรงค์ เดชกิจวิกรม อดีต ส.ส.พิษณุโลก โพสต์เฟซบุ๊ก Warong Dechgitvigromมาตามนัด เผย 15 รายชื่อจากการตรวจสอบแค่เพียงบางส่วนเท่านั้น ที่สงสัยว่าไม่ได้มีการโอนเงินจริง (สุ่มตรวจจากรายชื่อที่คณะก้าวหน้าประกาศ 2427 รายชื่อ)แต่ทางคณะก้าวหน้า ภายใต้การนำของ นายธนาธร นายปิยบุตร และช่อ ผู้จัดกิจกรรมเมย์เดย์ เมย์เดย์ ยืนยันว่าโอนเงินครบ และพร้อมชี้แจงเพื่อความโปร่งใส และเป็นการเมืองแบบใหม่ ผมจึงขอให้แสดงสเตทเมนต์ให้ครบแค่ 15 ชื่อนี้พอครับ ไม่เอามาก เพราะจะได้ง่ายแก่การตรวจสอบสำหรับทุกฝ่ายที่สำคัญ หลักฐานการโอนเงินควรจะเป็นการโอน ในเดือนพฤษภาคมและมิถุนายนเท่านั้น ถ้าเป็นเดือนกรกฎาคมถือว่าโอนย้อนหลัง และอย่ามาอ้างว่ารับเงินสดนะครับขอเวลา 48 ชั่วโมงพอครับ เพราะแค่ 15 คนเท่านั้น และหลักฐานก็เก็บไว้ในระบบพร้อมแล้ว ถ้าแสดงหลักฐานไม้ได้ คงต้องมาตามกันต่อว่าใครอมเงินทั้งนี้ โครงการ เมย์เดย์ เมย์เดย์ เป็นโครงการของคณะก้าวหน้า ที่เปิดบริจาคให้ประชาชน โอนเงิน ช่วยผู้ประสบความเดือดร้อนโควิด-19 ช่วงที่ผ่านมา หลักคือโดยไม่ต้องตรวจสอบผู้ได้รับการโอนเงิน ไม่เหมือนโครงการ 5 พันบาท เป็นเวลา 3 เดือน ของรัฐบาล ที่ปรากฏข่าวความล่าช้า และตกหล่น เพราะมีการตรวจสอบค่อนข้างเข้มงวด โดยโครงการ เมย์เดย์ เมย์เดย์ ของคณะก้าวหน้า มียอดเงินบริจาคเข้าโครงการ 7.2 ล้านบาท
หมอวรงค์ มาตามนัด โพสต์เฟซฯ 15 รายชื่อ ท้าให้ คณะก้าวหน้า โชว์หลักฐานการโอนเงิน โครงการ เมย์เดย์ เมย์เดย์ หลังสงสัย ไม่มีการโอนเงินจริง ให้เวลา 48 ชม.พิสูจน์ความบริสุทธิ์ 
โควิด-19,ไวรัสโคโรนา,เมย์เดย์,คณะก้าวหน้า,วรงค์ เดชกิจวิกรม,15 รายชื่อ,พรรณิการ์ วานิช,ข่าวทั่วไป